Document ID: 32006R2014

UREDBA SVETA (ES) št. 2014/2006
z dne 19. decembra 2006
o spremembah Uredbe (ES) št. 2505/96 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
Dne 20. decembra 1996 je Svet sprejel Uredbo (ES) št. 2505/96 (1). Ker je povpraševaje Skupnosti za zadevne proizvode treba izpolniti pod najbolj ugodnimi pogoji, je treba nekatere obstoječe tarifne kvote podaljšati ali prilagoditi, nekatere nove tarifne kvote Skupnosti pa odpreti po znižanih ali ničelnih stopnjah dajatve za primerne količine, brez povzročanja kakršnih koli motenj na trgu teh izdelkov.
(2)
Ker višina kvote za eno izmed tarifnih kvot Skupnosti ne zadošča za pokritje potreb industrije Skupnosti za tekoče obdobje veljavnosti kvote, jo je treba s 1. januarjem 2007 povečati.
(3)
Ohranitev tarifne kvote Skupnosti v letu 2007 za nekatere izdelke, za katere so bile dajatve v letu 2006 opuščene, ni več v interesu Skupnosti. Take izdelke je zato treba odstraniti iz preglednice iz Priloge I k Uredbi (ES) št. 2505/96.
(4)
Zaradi številnih sprememb in zaradi večje jasnosti je treba Prilogo I k Uredbi (ES) št. 2505/96 v celoti zamenjati.
(5)
Uredbo (ES) št. 2505/96 je treba zato ustrezno spremeniti.
(6)
Ob upoštevanju gospodarskega pomena te uredbe, je potrebno uporabiti izjemno okoliščino nujnih razlogov, predvideno v točki I.3 Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbam o ustanovitvi Evropske skupnosti, Evropske skupnosti za premog in jeklo in Evropske skupnosti za atomsko energijo.
(7)
Ker se ta uredba začne uporabljati s 1. januarjem 2007, mora začeti veljati takoj -
SPREJEL NASLEDNJO UREDBO:
Člen 1
Priloga I k Uredbi (ES) št. 2505/96 se nadomesti z besedilom iz Priloge k tej uredbi.
Člen 2
Za obdobje veljavnosti kvote od 1. januarja do 31. decembra 2006 je višina kvote tarifne kvote pod zaporedno številko 09.2981 v Prilogi I k Uredbi (ES) št. 2505/96 določena na 260 000 enot.
Člen 3
Priloga I k Uredbi (ES) št. 2505/96 se za kvotno obdobje od 1. januarja do 31. decembra 2007 spremeni, kakor sledi:
-
višina tarifne kvote pod zaporedno številko 09.2002 je določena na 1 000 ton,
-
višina tarifne kvote pod zaporedno številko 09.2030 je določena na 1 000 ton,
-
višina tarifne kvote pod zaporedno številko 09.2612 je določena na 1 900 ton,
-
višina tarifne kvote pod zaporedno številko 09.2620 je določena na 1 000 000 enot,
-
višina tarifne kvote pod zaporedno številko 09.2727 je določena na 15 000 ton.
Člen 4
V Prilogo I k Uredbi (ES) št. 2505/96, se s 1. januarjem 2007 vnesejo tarifne kvote pod zaporednimi številkami 09.2920, 09.2970, 09.2972 in 09.2977.
Člen 5
Tarifne kvote pod zaporednimi številkami 09.2026, 09.2853, 09.2976 in 09.2981 se s 1. januarjem 2007 zaprejo.
Člen 6
Ta uredba začne veljati na dan po objavi v Uradnem listu Evropske unije.
Uporabljati se začne 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2006

Labels: 3
1
6